แห่ขาย TKN ฉุดหุ้นรูดหนัก! หวั่นกำไรปี 64 หดตัวแรง หลัง Q1 วูบ 34%
นักลงทุนแห่ทิ้ง TKN ฉุดหุ้นรูดหนักกว่า 15% คาดวิตกกำไรปี 64 หดตัวแรง หลัง Q1/64 วูบกว่า 34% เหลือ 56.21 ล้านบาท
นักลงทุนแห่ทิ้ง TKN ฉุดหุ้นรูดหนักกว่า 15% คาดวิตกกำไรปี 64 หดตัวแรง หลัง Q1/64 วูบกว่า 34% เหลือ 56.21 ล้านบาท
11 พ.ค. 2564

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN วันที่ 11 พ.ค.2564 ล่าสุด ณ เวลา 15.21 น. อยู่ที่ระดับ 7.75 บาท ปรับตัวลดลง 1.40 บาท หรือ 15.30% สูงสุดที่ระดับ 9.10 บาท ต่ำสุดที่ระดับ  7.45 บาท ด้วยมูลค่าการซื้อขาย 1.06 พันล้านบาท

โดยราคาหุ้น TKN ปรับตัวลดลงอย่างมีนัยสำคัญในช่วงการซื้อขายภาคบ่าย ซึ่งเช้าวันนี้บริษัทประกาศผลการดำเนินงานประจำไตรมาส 1/2564 มีกำไรสุทธิ 56.21 ล้านบาท ปรับตัวลดลง 34.39% จากช่วงเดียวกันเมื่อปีก่อนมีกำไรสุทธิ 85.67 ล้านบาท
สำหรับผลการดำเนินงานงวดดังกล่าวปรับตัวลดลงเนื่องจาก บริษัทฯ มีรายได้จากการขายจำนวน 919.9 ล้านบาท ลดลงร้อยละ 17.1 จากไตรมาสเดียวกันของปีที่ผ่านมา เนื่องจากรายได้จากการขายในต่างประเทศลดลงจากตลาดหลักในประเทศจีน จากจำนวนนักท่องเที่ยวที่หายไป อย่างไรก็ตามบริษัทได้สร้างอดขายจากสินค้าใหม่นมพลาสเจอไรส์รสชาชม ตั้งแต่ปลายปี 2563 ซึ่งสามารถชดเชยยอดขายที่ลดลงได้บางส่วน
ขณะที่บริษัทฯ มีกำไรขั้นต้นไตรมาสที่ 1 จำนวน 223.8 ล้านบาท คิดเป็นร้อยละ 24.3 ของรายได้จากการขาย โดยสัดส่วนกำไรขั้นต้นต่อยอดขายลดลงร้อยละะ 2.9 จากไตรมาสเดียวกันของปีที่ผ่าน (ลดลงรอ้ยละ 3.9 จากไตรมาส 4/2563) โดย มีผลกระทบหลักจากต้นทุนการผลิตในส่วนของค่าใช้จ่ายโรงงานต่อหน่วยสูงขึ้นจากอัตราการใช้กำลังการผลิตลดลง เนื่องจากยอดขายที่ลดลง และผลกระทบของ COVID-19 ที่ส่งผลต่อธุรกิจเถ้าแก่น้อย เรสเตอรองท์แอนด์แฟรนไชส์ทำให้มีกำไรขั้นต้นลดลง